ยอดติดเชื้อ “โควิด-19” วันนี้พุ่ง 315 ดันป่วยสะสมในปท.แตะ 7,694 ราย
ยอดติดเชื้อ "โควิด-19" วันนี้พุ่ง 315 ดันป่วยสะสมในปท. 7,694 ราย
ยอดติดเชื้อ "โควิด-19" วันนี้พุ่ง 315 ดันป่วยสะสมในปท. 7,694 ราย
3 ม.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 315 ราย ประกอบด้วย ผู้ติดเชื้อในประเทศ 274 ราย ผู้ติดเชื้อในแรงงานต่างด้าวโดยคัดกรองเชิงรุก 20 ราย ส่วนผู้ที่เดินทางมาจากต่างประเทศเข้าสถานกักกันที่รัฐจัดให้ (Quarantine Facilities) 21 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 7,694 ราย เป็นผู้ป่วยที่ติดเชื้อภายในประเทศ 5,650 ราย โดยเป็นผู้ติดเชื้อในกลุ่มแรงงานต่างด้าว 1,460 ราย ส่วนผู้เดินทางมาจากต่างประเทศ 2,044 ราย
ส่วนผู้ป่วยรักษาหายแล้ว 4,337 ราย เพิ่มขึ้น 38 ราย โดยยังมีผู้ป่วยรักษาตัวอยู่ในโรงพยาบาล 3,293 ราย ส่วนยอดผู้เสียชีวิตสะสม 64 ราย
 